## Odluka Hrvatske agencije za poštu i elektroničke komunikacije urbroj: 376-04-10-02 od 5. veljače 2009.

### NN 32/2010 (12.3.2010.), Odluka Hrvatske agencije za poštu i elektroničke komunikacije urbroj: 376-04-10-02 od 5. veljače 2009.

HRVATSKA AGENCIJA ZA POŠTU I ELEKTRONIČKE KOMUNIKACIJE

756

Hrvatska agencija za poštu i elektroničke komunikacije prema članku 18. Zakona o elektroničkim komunikacijama (»Narodne novine« br. 73/08), a u svezi s člankom 31. Pravilnika o uvjetima dodjele i uporabe radiofrekvencijskog spektra (»Narodne novine« br. 136/08), u postupku pokrenutom po službenoj dužnosti u svezi s izdavanjem pojedinačne dozvole za uporabu radiofrekvencijskog spektra za pružanje usluge upravljanja elektroničkom komunikacijskom mrežom digitalne televizije za MUXD, na temelju odluke Vijeća Hrvatske agencije za poštu i elektroničke komunikacije na sjednici održanoj 5. veljače 2010. donosi

ODLUKU

I. Poništavaju se:

a. javni natječaj za izdavanje pojedinačne dozvole za uporabu radiofrekvencijskog spektra za pružanje usluge upravljanja elektroničkom komunikacijskom mrežom digitalne televizije MUX D za područje digitalne regije D1 (Osječko-baranjska županija, Vukovarsko-srijemska županija i dio Brodsko-posavske županije);

b. javni natječaj za izdavanje pojedinačne dozvole za uporabu radiofrekvencijskog spektra za pružanje usluge upravljanja elektroničkom komunikacijskom mrežom digitalne televizije MUX D za područje digitalne regije D3 (Međimurska županija, Varaždinska županija, Koprivničko-križevačka županija i dio Bjelovarsko-bilogorske županije);

c. javni natječaj za izdavanje pojedinačne dozvole za uporabu radiofrekvencijskog spektra za pružanje usluge upravljanja elektroničkom komunikacijskom mrežom digitalne televizije MUX D za područje digitalne regije D7 (Zadarska županija, Šibensko-kninska županija i dio Ličko-senjske županije);

d. javni natječaj za izdavanje pojedinačne dozvole za uporabu radiofrekvencijskog spektra za pružanje usluge upravljanja elektroničkom komunikacijskom mrežom digitalne televizije MUX D za područje digitalne regije D9 (dio Dubrovačko-neretvanske županije).

II. Ova odluka objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Hrvatska agencija za poštu i elektroničke komunikacije (dalje: Vijeće HAKOM-a), je odlukama od 2. prosinca 2009., klasa: UP/I-344-01/09-01/3144, klasa: UP/I-344-01/09-01/3145, klasa: UP/I-344-01/09-01/3146 raspisala javne natječaje za izdavanje pojedinačnih dozvola za uporabu radiofrekvencijskog spektra za pružanje usluge upravljanja elektroničkom komunikacijskom mrežom digitalne televizije za MUX D za područje digitalne regije D1 (Osječko-baranjska županija, Vukovarsko-srijemska županija i dio Brodsko-posavske županije), digitalne regije D3 (Međimurska županija, Varaždinska županija, Koprivničko-križevačka županija i dio Bjelovarsko-bilogorske županije), digitalne regije D7 (Zadarska županija, Šibensko-kninska županija i dio Ličko-senjske županije) te digitalne regije D9 (dio Dubrovačko-neretvanske županije).

Natječajni rok za podnošenje ponuda bio je 3. veljače 2010. do 12.00 sati, nakon čega je Vijeće HAKOM-a u 12.00 sati održalo javnu sjednicu u svezi s javnim otvaranjem ponuda na natječaje. Na ovoj sjednici Vijeće HAKOM-a je utvrdilo kako nije zaprimljena niti jedna ponuda ni na jedan od navedenih natječaja.

Slijedom navedenog, postupajući u skladu s člankom 31. Pravilnika o uvjetima dodjele i uporabe radiofrekvencijskog spektra (»Narodne novine« br. 136/08), Vijeće HAKOM-a je poništilo sve navedene natječaje što je odlučeno u točki I. izreke. Radi načela ekonomičnosti Vijeće HAKOM-a je donijelo jednu odluku za četiri javna natječaja.

U skladu s člankom 14. stavkom 4. Zakona o elektroničkim komunikacijama, a ova odluka objavit će se u »Narodnim novinama« i na internetskim stranicama HAKOM-a, što je i navedeno u točki II. izreke.

POUKA O PRAVNOM LIJEKU

Protiv ove odluke žalba nije dopuštena, ali se može pokrenuti upravni spor pred Upravnim sudom Republike Hrvatske u roku od 30 dana od dana primitka.

Klasa: UP/I-344-01/09-01/3143

Urbroj: 376-04-10-02

Zagreb, 5. veljače 2010.

Predsjednik Vijeća
Miljenko Krvišek, dipl. ing. el., v. r.

Odluka, NN 32/2010-756